Ny kvitvaskingslov og -forskrift

Eg har hatt korte fristar på alt. Finansdepartementet har skrive i forskrifta at "tilbydere av vekslingstjenester" er rapporteringspliktige, medan lova seier "vekslingsplattformer". Det er ikkje det same. Finanstilsynet har vore veldig seine med å komme med attendemelding om kva dei meiner er rapporteringspliktig, og konsekvensane for autokjøp-systemet vart ikkje klart før på slutten av denne veka, når eg var eg på haustferie med familien. Slik går det når departementet har hastverk, og ikkje har tenkt gjennom noko som helst.

Konsekvensen er at eg er nøydd til å samle inn ein heil del meir personinformasjon enn eg ynskjer. Eg lovar å ta godt vare på det du sender meg. Eg vil lagre det på ein kryptert partisjon som berre eg har passfrasen til, like sikkert som eg lagrar mi eiga bitcoin-lommebok. Det vil berre vere tilgjengeleg for meg, og ikkje delast med nokon andre, med mindre lova krev det. Eg må ta vare på dokumentasjonen i fem år etter at siste transaksjon er fullført.

For at du skal kunne kjøpe bitcoin av meg, eller selje bitcoin til meg, etter midnatt til 15. oktober 2018, treng eg fylgjande av deg:

Eit godt bilete eller scan av gyldig pass eller førarkort.

Adresse.

Telefonnummer.

Om kort tid reknar eg med å ha oppe ein handelsplattform der du kan registrere deg med BankID, men no vart fristen for kort.

Dersom du vil sende meg bilete av pass eller førarkort via epost, kan du gjerne kryptere eposten med PGP. Nøkkelen min finn du her. Du kan òg sende meg ein attestert kopi av passet i papirpost. Då vil eg ikkje lagre det elektronisk.

Send dokumentasjon til [email protected] eller Sturle Sunde, Sørstrandvegen 6, 6906 Florø

Mini-FAQ: